घटना में किसी ने अपने पति को खोया, किसी ने अपने बेटे को, तो किसी ने अपनी मां, बहन व भाई को। दुख इस बात का है कि घटना की जिम्मेदारी न प्रशासन ले रहा और न ही कार्यक्रम के आयोजक। सभी पीछा छुडाने में लगे हैं। लेकिन जो कसूरवार दिखाई भी पड़ रहे हैं वह यह तो नदारद हैं, नहीं तो बचने का जुगाड़ लगा रहे हैं। घटना के गुनाहगार कार्यक्रम के वह आयोजक ही हैं जिन्होंने प्रशासन की बिना इजाजत के मौत तांड़व खेला। उनको पता था जहां कार्यक्रम आयोजित होगा, वह बहुत ही संवेधनशील इलाका है बावजूद इसके उन्होंने हिमाकत की गई। घटना के वक्त कई नेता कार्यक्रम मंच पर मौजूद थे लेकिन घटना का पता लगते ही सभी रफूचक्कर हो गए।